kardosdrur/scandi-wiki huggingface dataset:
VM i håndbold 1993 (mænd)

Verdensmesterskabet i håndbold for mænd 1993 var det 13. (indendørs) VM i håndbold for mænd. Slutrunden med deltagelse af 16 nationer blev afholdt i Sverige i perioden 10. – 20. marts 1993.

Tjekkoslovakiet var blevet opdelt i Tjekkiet og Slovakiet et par måneder før VM, så holdet stillede op som et fælles hold fra de to nye nationer.

Rusland blev verdensmester for første gang ved at slå Frankrig 28-19 i finalen. Bronzen gik til værtslandet Sverige, der besejrede Schweiz 26-19 i bronzekampen. Danmark sluttede på 9.-pladsen efter at have slået Rumænien i placeringskampen om 9.-pladsen.

Slutrunde 

De 16 deltagende nationer spillede først en indledende runde i fire grupper med fire hold, hvorfra de tre bedste i hver gruppe gik videre til hovedrunden, der bestod af to nye grupper med seks hold. Hovedrundens to gruppevindere gik direkte videre til VM-finalen, mens de to toere gik videre til bronzekampen. De to gruppetreere spillede om 5.-pladsen, firerne spillede om 7.-pladsen, femmerne om 9.-pladsen og sekserne om 11.-pladsen. Holdene, der sluttede sidst i de indledende grupper, spillede en placeringsrunde om placeringerne 13-16.

Indledende runde

Placeringsrunde 

Holdene, der endte på fjerdepladserne i de indledende grupper, spillede om placeringerne 13-16 i placeringsrunden i Eskilstuna.

Hovedrunde 

Hovedrunden bestod af de tolv hold, der var endt som nr. 1, 2 eller 3 i de indledende grupper, og holdene var inddelt i to grupper med seks hold – holdene fra de indlende grupper A og B blev samlet i gruppe I, mens holdene fra gruppe C og D samledes i gruppe II. Resultaterne af kampe mellem hold fra samme gruppe i den indledende runde blev overført til hovedrunden. Vinderne af de to grupper gik direkte i VM-finalen, toerne spillede bronzekamp, treerne spillede om 5.pladsen, mens firerne mødtes i en kamp om 7.pladsen, femmerne spillede om 9.pladsen og endelig mødtes sekserne i kampen om 11.pladsen

Finalekampe 

Finale- og placeringskampene blev afviklet i Stockholm.

Kvalifikation 

De otte bedste hold fra VM 1990 var direkte kvalificeret til slutrunden: Sverige, Sovjetunionen, Rumænien, Jugoslavien, Spanien, Ungarn, Tjekkoslovakiet og Tyskland (eftersom DDR sluttede som nr. 8 ved VM 1990).

De fem bedste hold ved B-VM 1992 kvalificerede sig til slutrunden: Norge, Østrig, Island, Schweiz og Danmark.

Asien 

Fra Asien kvalificerede vinderen af asienmesterskabet i 1991, Sydkorea, sig til slutrunden.

Afrika 

Fra Afrika kvalificerede vinderen af afrikamesterskabet i 1992, Egypten, sig til slutrunden.

Panamerika 

Fra Panamerika deltog USA i slutrunden.

Kilder / eksterne henvisninger 
International Handball Federation 
IHF – Officielle resultater 
Handball World Archive – Men Handball World Championship 1993 Sweden 

1993 (mænd)
Håndbold i 1993
Almoravider

Almoraviderne (spansk: almorávides, af arabisk: al-murabitin) var en arabisk sekt og et berbisk dynasti fra det nordvestlige Afrika og al-Andalus i Spanien. Sekten blev stiftet omkring 1040 af Abdallah ibn-Jasin (død 1058), som udbredte Islam i en fanatisk form med sværdet hos berberne i området mellem Algeriet og Senegal. Hans værk blev fortsat af hans hærfører, Abu Bakr ibn Umar (1056-1087), og dennes fætter, Jusuf ibn-Tashfin (emir 1061-1106), som grundlagde byen Marokko (det nuværende Marrakech i Marokko) (1062). Den egentlige leder var dog Zeinab, Abu Bakrs og derefter Jusufs hustru, som udvidede sektens magt betydeligt. 
	
Da han blev bedt om at hjælpe den abbadidiske kalif el-Mutamid i Sevilla mod Alfons 6. af Kastilien, sejlede Jusuf til Spanien og slog Alfons (1086) i den blodig kamp ved Zallaca (nær Badajoz). Selv om han højtideligt havde lovet at lade de mange muslimske kaliffer og emirer i Spanien beholde deres besiddelser og kun havde krævet kyststrækningen ved Algeciras som sin belønning, vendte han sig efter den næste bøn om hjælp (1090) først og fremmest mod sine trosfæller og erobrede lidt efter lidt både Granada, Malaga, Córdoba og Sevilla (1091), Badajoz (1094) og til sidst endda Zaragoza (1110). Dermed var hele det muslimske Spanien faldet i almoravidernes hænder. Det var under disse kampe, at almoraviderne tilføjede Spaniens nationalhelt, den skrupelløse eventyrer el Cid, det markante nederlag, som voldte hans død. 

Men allerede under Jusufs sønner, Ali (død 1143) og Tashfin (død 1145), begyndte det almoravidiske magtområde at falde fra hinanden. Alfons 1. af Aragonien tilbageerobrede Zaragoza (1118), og i Afrika tilsluttede den ene provins efter den anden sig den nye sekt, almohaderne. Da det blev kendt, rejste maurerne i Spanien sig mod almoravidernes undertrykkelse. Kort efter krydsede tropper under den almohadiske kalif, Abd el-Mumin, Gibraltarstrædet og indtog Jerez, Cadiz (1145) og Sevilla (1147). Samtidig erobrede Alfons 7. af Kastilien provinsen Almeria, som han dog senere måtte overlade til Abd el-Mumin (1154), og samme år faldt almoravidernes sidste fæstning, Granada, i almohadernes magt.

Se også 
 Marokkos historie

Ekstern henvisning 

 Nordisk Familjebok, Uggleupplagan (1904); bind 1, sp. 670; opslag: Almoravider

Islam
Spaniens historie
Fårup Sø

Fårup Sø ligger syd for Jelling i Vejle Kommune. Den er på 99 hektar, og 11 meter hvor der er dybest. Der er bådudlejning og campingplads ved søen. Søen er siden 2000 blevet meget ren, således vandsigtet nu er 2,4 meter (før 2000 kun 1,4 meter). Årsagen hertil skal findes i søens 1,3 milliarder vandremuslinger, der dagligt renser vandet for alger mv. som tidligere var et stort problem i søen. Søen er også hjemsted for vikingeskibet Jellingormen, der hvert år ses af mellem 150.000 – 200.000 turister, som besøger området.

Fårup Sø er en del af Natura 2000-område nr. 81 Øvre Grejs Ådal

Eksterne henvisninger 
 Billedserie

Noter 

Søer i Vejle Kommune
Offentligt-privat partnerskab

Et offentligt-privat partnerskab (et OPP) er et samarbejde mellem en offentlig myndighed og et privat selskab om et konkret bygge- eller anlægsprojekt.

Det offentligt-private partnerskab er dermed en form for udlicitering, idet størstedelen af investeringen foretages af den private part. Men ansvaret for projektet er i modsætning til traditionel udlicitering delt mellem den offentlige og den private part, og økonomisk deler parterne således både de gevinster og risici, der måtte være forbundet med projektet.

Finansieringen, designet, etableringen, den løbende drift og vedligeholdelsen af den pågældende opgave udbydes samlet i et såkaldt OPP-projekt. Den offentlige part betaler løbende for sin brug af det pågældende anlæg eller byggeri – typisk i en periode på 20 til 40 år. Det offentligt-private partnerskab belaster således ikke i samme grad den offentlige myndigheds økonomi som et rent kommunalt projekt, hvor kommunen både finansierer anlæg og drift.

Modellen stammer oprindeligt fra England, hvor den de sidste 10 år har været anvendt ofte. Men også i resten af Europa bruges modellen – hovedsageligt indenfor infrastruktur, uddannelse, sport, sundhed, forsvar samt diverse offentlige bygninger. Herhjemme har modellen primært været anvendt indenfor trafik, uddannelse samt ved etableringen af det nye rigsarkiv i København.

Offentligt-private partnerskaber kan også identificeres i forbindelse med innovationsforløb i den såkaldte triple-helix model. Indenfor denne vil en OPP fx fungere som et værktøj til at strukturere partnerskaber mellem det offentlige, private og forskningsinstitutioner, sådan at investerings-risiko fordeles og viden deles på en optimal måde.

Referencer

Eksterne henvisninger 
 Danske regioner om OPP-samarbejder 
 European PPP Expertise Centre Den Europæiske Union
 C.R.E.A.M. Europe PPP Alliance – EuroPPP and MasterPPPlan Initiative

Offentlig udbud
Ferring (Lemvig Kommune)

Ferring er en lille landsby i det nordlige Vestjylland, beliggende på klinter helt tæt ved Vesterhavet i Ferring Sogn. Landsbyen ligger i Region Midtjylland og hører til Lemvig Kommune.

Historie 
Området bestod tidligere af spredt bebyggelse. I 1688 bestod Ferring af 1 gård med 23,5 tønder land skyldsat til 5,00 tønder hartkorn.

I første halvdel af 1900-tallet var byen sommertilholdssted for kunstmalere som f.eks. Jens Søndergaard og Jens Bjerre. Byen er ligeledes kendt for sit badehotel, som forfaldt i 1970'erne.
Jens Søndergaards Museum i byen yderst mod kysten.
Vandbygningsvæsenet havde gennem mange år produktion af 4 tons betonblokke til udlægning i høfder som sikring mod kysterosion en udstrækning fra Fjaltring i syd til Ferring i nord.

Bovbjerg Fyr ligger på det højeste punkt ca. 2 kilometer syd for byen.
Nord for byen ligger Ferring Sø.

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 
 Ferringby.mono.net

Noter 

Lokaliteter i Lemvig Kommune
Nikolaj Thomassen

Nikolaj Thomassen (født 1973) er en dansk journalist og forfatter.

Nikolaj Thomassen er uddannet fra Danmarks Journalisthøjskole og har arbejdet med undersøgende journalistik på Politiken, WeekendNu og Dagen. I 2000 modtog han Hørupprisen for sin afdækning af den såkaldte Ligkistesag, ligesom han i 2004 modtog anerkendelse i form af Berlingske Tidendes Journalistpris for bogen Ingen kender Dagen, som blev skrevet sammen med kollegaen Mads Brügger, ligesom bøgerne Abemanden og Grænselandet.

Nikolaj Thomassen er desuden medejer af produktionsselskabet Kontrabande.

Referencer 

Journalister fra Danmark
Faglitterære forfattere fra Danmark
Journalister ved Politiken
Dansksprogede forfattere fra Danmark
YKK

YKK Fastening Products Group er en japansk producent af lukke- og fastgørelsesemner, grundlagt i 1934. Selskabet er mest kendt for sine lynlåse, som har teksten YKK på trækstykket. YKK står for Yoshida Kogyo Kabushikikaisha efter stifteren Tadao Yoshida.

Eksternt link 
 YKK Fastening Products Group

Fremstillingsvirksomheder fra Japan
Etableret i 1934
Virksomheder i Tokyo
Peter Jensen

Peter eller Peder Jensen er navnet på flere personer:

 Peder Jensen (Galen) (død 1355) – dansk ærkebiskop i Lund
 Peder Jensen (ærkebiskop i Lund) – dansk ærkebiskop i Lund
 Peder Jensen Lodehat (død 1416) – dansk biskop
 Peder Jensen Hegelund (1542-1614) – dansk gejstlig
 Peder Jensen Vinstrup (1549-1614) – dansk biskop
 Peder Jensen Kragelund (1602-1681) – dansk biskop
 Peder Jensen (1817-1895) (1817-1895) – dansk politiker, medlem af Folketinget
 Peter Jensen-Stengaarden (1837-1910) – dansk politiker, medlem af Landstinget
 Peder Jensen-Lysholt (1843-1900) – dansk politiker, medlem af Landstinget
 Peter Jensen (dyrlæge) (1846-1913) – dansk dyrlæge og folkemindesamler
 Peder Jensen (MF) (1907) – dansk politiker, medlem af Folketinget
 Jens Peter Jensen (politiker) (1922-1993) – dansk redaktør og borgmester i Aalborg
 Peter Jensen (Sydney) (født 1943) – australsk ærkebiskop
 Peter "Fut" Jensen (født 1951) – dansk stangspringer
 Peter Damgaard Jensen (født 1954) – dansk direktør
 Peter Engberg Jensen (født 1953) – dansk direktør
 Peter Aalbæk Jensen (født 1956) – dansk filmproducent og – sammen med Lars von Trier – medstifter af Zentropa
 Peter Jensen (designer) (født 1969) – en dansk designer
 Peter Jensen (gymnast) (født 1980) – dansk trampolinspringer
 Peter K.A. Jensen (født 1951) – dansk læge
 Peter Jensen (maratonløber) født 1969) – en dansk ultra- og maratonløber og eventyrer.
 Peter Jensen (arrangør) – dansk arrangør og komponist
Ligkistesagen

Ligkistesagen har sit navn efter dens hovedaktør, begravelsesforretningen Arbejdernes Ligkistemagasiner. Sagen, der handler om dokumentfalsk, udspillede sig i 1999-2000.

I et interview i Politiken fortæller et forældrepar i december 1999, at deres dødfødte dreng er blevet fjernet fra kapellet på Rigshospitalet og begravet af Arbejdernes Ligkistemagasiner via en dødsanmeldelse med en forfalsket underskrift. Det får flere forældrepar til at rette henvendelse. På dette tidspunkt har Arbejdernes Ligkistemagasiner ikke længere en aftale med Københavns Kommune om at selskabet skal stå for de omkring 300 begravelser, som kommunen årligt forestår. En sådan aftale har kommunen haft med ligkistemagasinet siden 1978.

I marts 2000 sigtes direktøren for Arbejdernes Ligkistemagasiner, Hans Thomsen, for dokumentfalsk og bedrageri. Han nægter sig skyldig. Det viser sig også, at nogle ansatte i Rigshospitalets kapel har været involveret i sagen, og i maj 2000 bortvises to af kapellets medarbejdere efter at det er kommet frem at de har modtaget penge fra Arbejdernes Ligkistemagasiner. Sundhedsborgmesteren i Københavns Kommune bliver udsat for hårdt politik pres, og han erkender i juni 2000 at han opfattede den licitationsaftale, som kommunen og Arbejdernes Ligkistemagasiner havde indgået, forkert. I sommeren 2000 bliver direktør Hans Thomsen afskediget fra Arbejdernes Ligkistemagasiner, som lukkes 24. august samme år. 

I januar 2001 afslører Politiken, at Københavns Kommune siden 1989 har været vidende om, at der var alvorlige beskyldninger mod Arbejdernes Ligkistemagasiner i forbindelse med begravelse af spædbørn. I en revisionsrapport retter Deloitte & Touche i foråret 2001 massiv kritik mod Københavns Kommunes Sundhedsforvaltning. En advokatundersøgelse frikender i oktober samme år seks socialdemokratiske sundhedsborgmestre, deriblandt den daværende Peter Martinussen, som siden 1980'erne har haft det politiske ansvar for kommunens samarbejde med Arbejdernes Ligkistemagasiner om begravelse af de borgere, der ikke har nogen pårørende. 

De indledende retsmøder i sagen begynder i januar 2002. I juni 2003 kommer straffesagen mod Hans Thomsen for Københavns Byret, hvor han idømmes 10 måneders ubetinget fængsel.

Kriminalsager i Danmark
Københavns historie
Termit (pyroteknik)

Termit er en metal-blanding, som består af aluminiumpulver (Aluminium) og metaloxid (jernoxid/rust). Ved antænding udvikler blandingen ekstremt meget varme, omkring 2.500°C.

Forbrændingen splitter jern- og iltatomerne, afgiver aluminiumoxid, og resultatet er flydende jern.

Termit er blevet brugt af militæret til at brænde igennem betonbunkers. Termit bruges også til at svejse jernbaneskinner eller sporvognsskinner (rilleskinner) sammen.

Ekstern henvisning 
 Videoer af termit i brand

Se også
 Nanotermit

Kemi
Svejsning
Arbejdersangbogen

Arbejdersangbogen (oprindelig Socialdemokratiets Sangbog) er en sangbog, som udgives af AOFs forlag til brug i arbejderbevægelsen. Arbejdersangbogen udkom første gang i 1926 og er nu udkommet i 12. udgaver, den seneste i 2015 med i alt 180 sange, hvoraf 40 er nye og 35 er gledet ud i forhold til 11. udgave fra 2010.

Referencer 

 
Sangbøger fra Danmark
Arbejderbevægelsen i Danmark
Farum-modellen

Farum-modellen, også kaldet sale and lease back-modellen er en model, hvor kommunen sælger kommunale ejendomme for derved at skaffe penge til kommunens daglige drift eller investeringer. Kommunen betaler i en årrække leje til den nye ejer og har fortsat brugsretten over bygningerne. Når kontrakten udløber – typisk efter 20 år – har kommunen ret til at købe bygningerne tilbage for en særligt nedsat pris.

Modellen er opkaldt efter Farum Kommune, der under Peter Brixtoftes borgmesterperiode i stor stil solgte ud af kommunale bygninger og anlæg. Først børnehaver og rensningsanlæg, senere skoler, fritidshjem, kulturhus og svømmehal.

Siden sin fremkomst har modellen været omstridt, idet den ansås (og fortsat anses) for at være i strid med lovgivningen om kommunernes forvaltning. Ifølge loven måtte kommunerne ikke låne penge til drift uden Indenrigsministeriets godkendelse. Reglerne er siden blevet strammede således, at kommunerne fremover tvinges til at deponere hos Indenrigsministeriet et beløb svarende til indtægten ved salget. På denne måde forsvinder det umiddelbare økonomiske incitament til at anvende Farum-modellen.

Danmarks politik
Offentlig udbud
Fjaler

Fjaler er en kommune i Vestland fylke i Norge syd for Dalsfjorden. Kommunen grænser i øst op til Gaular, og mod syd til Høyanger og Hyllestad. Nord for fjorden ligger Solund mod vest og Askvoll mod nord.

I Fjaler kommune ligger RCNUWC (Red Cross Nordic United World College) med 200 elever fra 80 lande, et af verdens 12 UWC, NKD – Nordisk Kunstnercenter Dalsåsen, der er en institution under Nordisk Ministerråd som arbejder med visuel kultur (samtidskunst, design og arkitektur), en skifabrik og en skofabrik.

Eksterne henvisninger 

 Kultur i Fjaler på kort  fra Kulturnett.no

Kommuner i Vestland
Kommuner i det tidligere Sogn og Fjordane fylke
Peter Henriksen

Peter Henriksen (født 20. august 1972 i København) er en tidligere  dansk håndboldspiller, der sidst spillede for Fredericia HK 1990. Han har tidligere spillet for GOG Svendborg TGI's førstehold. Han skiftede til Fredericia, efter GOG Svendborg TGI var gået konkurs. 

Peter Henriksen begyndte at spille håndbold som 8-årig, og han spillede i flere klubber i Nordsjælland, inden han kom til VfL Gummersbach i Tyskland. Han vendte hjem igen til Virum, og i 2002 skiftede han til GOG Svendborg TGI.

På landsholdsplan fik han en snes ungdomslandskampe, og han var med på holdet, der vandt sølv ved U-VM i 1993 i Egypten. Som senior debuterede han på landsholdet i 1997, men han stod længe i skyggen af andre målmænd. Da det endelig var ved at blive Henriksens tur, blev han skadet lige inden VM i Tunesien 2005 og kom dermed ikke med, mens han blev fravalgt til EM det følgende år. Omsider kom han med til en slutrunde, da han som en solid andenmålmand efter Kasper Hvidt var med til at vinde bronzemedaljer ved VM i håndbold 2007 i Tyskland. 

I øjeblikket underviser Peter Henriksen i fysiologi ved University College Lillebælt.

Resultater

Landsholdet 
 2008 EM-guld

Noter 

Håndboldspillere fra Danmark
Olympiske håndboldspillere fra Danmark
Claus Møller Jakobsen

Claus Møller Jakobsen (født 24. september 1976 i Ringkøbing) er en dansk tidligere håndboldspiller. Han er en af Danmarks mest succesrige håndboldspillere og har vundet både nationale og internationale titler som bagspiller.

Claus Møller Jakobsen er født i Ringkøbing, og hans gennembrud som håndboldspiller kom i Skjern Håndbold. Siden har han i flere år spillet i spanske storklubber som eksempelvis BM Ciudad Real og Portland San Antonio, hvor han har haft stor succes som playmaker og venstre back. Han var blandt andet en vigtig brik på det Ciudad Real-mandskab, som vandt Champions League i 2006.

Jakobsen har også spillet på det danske landshold, først med adskillige ungdomslandskampe, og i 1998 kom debuten på A-landsholdet, hvor han har spillet over 120 landskampe. På trods af dette har han kun sjældent fået samme succes som på sine klubhold, selv om han har deltaget i adskillige slutrunder om EM og VM. Et eksempel er VM i 2007 i Tyskland, hvor Danmark vandt bronzemedaljer. 

I sommeren 2009 afslog han tilbud fra store klubber for at vende hjem til barndomsklubben Skjern Håndbold efter ni år i spansk håndbold. I sin første sæson efter sit comeback blev han ligatopscorer.

Eksterne henvisninger 
 Claus Møller Jakobsens hjemmeside 

Håndboldspillere fra Danmark
Personer fra Ringkøbing
Plen

PLEN og Plen, akronymet og navnet henviser til forskellige artikler:

Public Leadership Education Network – amerikansk almennyttig organisation, som har til opgave at forberede kvinder til offentlig ledelse.
Plen (robot) – desktop-robot (legetøjsrobot).
Kasper Søndergaard

Kasper Søndergaard Sarup (født 9. juni 1981 i Breum) er en dansk tidligere håndboldspiller, der senest spillede for Skjern Håndbold  i Håndboldligaen og i en længere periode på det danske herrelandshold. Han har også spillet i blandt andet Århus GF og KIF Kolding.

Kasper Søndergaards foretrukne plads var som venstrehåndet højreback. Han startede med at spille håndbold som 7-årig i den lille by Breum i Østsalling.

Siden 2020 har han været tilknyttet som assistenttræner for Skjern Håndbold.

Karriere

Klub 
Som ung kom han til Ikast FS, men sit gennembrud fik han i Århus GF, hvortil han kom i 2003. Han var med til at vinde DM-sølv med klubben i 2005, inden han ved årsskiftet 2006-07 skiftede til KIF Kolding. Her var Søndergaard med til at vinde DM-guld i 2009. Efter fire sæsoner i KIF Kolding skiftede Søndergaard i sommeren 2011 til Skjern Håndbold. Indtil videre har han kun fået to titler for Skjern, pokalsejren i 2014 og senest DM-bronze i 2019, hvor Søndergaard dog sad ude med en skade.

Landshold 
Søndergaard kom med sine mange mål for klubholdet og sin position som højreback i landstrænerens søgelys, og han fik sin debut i maj 2004 på A-landsholdet. Han kom med til VM 2007 i Tyskland, men blev efter de tre indledende kampe erstattet af en anden spiller. Han blev inkluderet i truppen til EM i Norge 2008, hvor han var med til at blive europamester. I sommeren 2008 var han også med i den danske trup til OL i Beijing. Ved VM i Kroatien 2009 fik han en skade i foden og måtte lade sig udskifte med Klavs Bruun Jørgensen. Ved VM 2011 var Søndergaard en af de bærende kræfter i Danmarks offensiv, hvor han i finalen mod Frankrig måtte udgå med en skade i de første minutter af kampen. Ved EM 2012 var han endnu engang en del af den danske trup og var med til at vinde Danmarks anden EM-guldmedalje i herrehåndbold nogensinde. Han var også udtaget til OL i London, hvor Danmark røg ud i kvartfinalerne med et nederlag på 27-25 til Sverige. Søndergaard blev igen en del af danske trup ved OL i Rio 2016, hvor Danmark blev olympiske mestre. Han meddelte i oktober 2017, at han fremover ikke ville stå til rådighed for landsholdet. På det tidspunkt var han den mest vindende danske mandlige håndboldspiller gennem tiderne med to EM-guld og en OL-guld. Han nåede at spille 183 kampe og score 395 mål.

Referencer

Eksterne henvisninger 

 Spillerinfo hos Skjern Håndbold 

 

Personer fra Skive 
Håndboldspillere fra Danmark
Olympiske håndboldspillere fra Danmark
Håndboldspillere fra Århus GF
Håndboldspillere fra Kolding IF
Håndboldspillere fra Skjern Håndbold
Deltagere for Danmark ved sommer-OL 2012
Deltagere for Danmark ved sommer-OL 2016
Håndboldspillere ved sommer-OL 2012
Håndboldspillere ved sommer-OL 2016
Medaljevindere fra Danmark ved sommer-OL 2016
Olympiske mestre fra Danmark